Erlasse Kanton Graubünden    506.810   Cunvegna interchantunala davart la medischina  fermamain spezialisada (CIMFS)   1. part: Disposiziuns generalas   Art. 1  1 Ils chantuns sa cunvegnan da garantir la coordinaziun da la  concentraziun da la medischina fermamain spezialisada, e quai en  l'interess d'in provediment medicinal che vegn furnì en ina moda che  correspunda als basegns, en ina fitg buna qualitad ed en moda economica.  La medischina fermamain spezialisada cumpiglia quels secturs medicinals  e quellas prestaziuns medicinalas ch'èn caracterisads tras lur rarezza, tras  lur grond potenzial d'investiziun, tras lur grond basegn da persunal u  d'apparats tecnics ubain tras proceduras da tractament cumplexas. Per  l'assegnaziun ston esser ademplids almain trais dals criteris numnads. Il  criteri da la rarezza sto dentant adina esser avant maun.   Intent  2 Per cuntanscher l'intent che vegn numnà en l'alinea 1 e per ademplir las  directivas respectivas da la confederaziun 1) sa cunvegnan ils chantuns  davart la planisaziun cuminaivla da la medischina fermamain spezialisada  sco er davart sia attribuziun.   Art. 2  Las commembras ed ils commembers da la conferenza da las directuras e  dals directurs chantunals da sanadad (CDS) dals chantuns che sa  participeschan a questa cunvegna elegian in organ da decisiun (organ da  decisiun MFS) che ha l'incumbensa d'exequir la cunvegna. Quest organ da  decisiun installescha in organ scientific sco er in secretariat da project.   Execuziun da la  cunvegna   2. part: L'organisaziun da la planisaziun interchantunala   Art. 3  1 L'organ da decisiun sa cumpona da las suandantas commembras e dals  suandants commembers da la radunanza plenara da la CDS: da las  tschintg commembras u commembers dals chantuns da cunvegna che han  in ospital universitar Turitg, Berna, Basilea-Citad, Vad e Genevra; da  tschintg commembras u commembers dals auters chantuns da cunvegna,  da las qualas e dals quals almain duas commembras u dus commembers   Cumposiziun,  elecziun ed  incumbensas da  l'organ da  decisiun MFS                                                                      1) art. 39 LAM   1-1-2011 1     506.810 Cunvegna interchantunala davart la medischina fermamain spezialisada     represchentan chantuns da cunvegna che han in grond ospital dal center  che ademplescha incumbensas da prestaziun interchantunalas.  Ultra da quai pon l'uffizi federal da sanadad publica, la conferenza  universitara svizra e la santésuisse delegar mintgamai ina persuna cun  vusch consultativa en l'organ da decisiun.  2 Las commembras ed ils commembers, inclusiv il presidi, vegnan elegids  tras las commembras e tras ils commembers dals chantuns da cunvegna da  la CDS per ina perioda d'uffizi da 2 onns. Ina reelecziun è pussaivla. La  substituziun sa drizza tenor las disposiziuns dals statuts da la CDS davart  la substituziun a chaschun da radunanzas plenaras 1).  3 L'organ da decisiun fixescha ils secturs da la medischina fermamain  spezialisada che duain vegnir concentrads en tut la Svizra e prenda las  decisiuns da planisaziun e d'attribuziun.  4 Per quest intent fa el ina glista dals secturs da la medischina fermamain  spezialisada e dals centers ch'èn incumbensads da furnir las prestaziuns  definidas. Questa glista vegn repassada periodicamain. Ella vala sco glista  communabla dals ospitals dals chantuns da cunvegna tenor l'artitgel 39  LAM. Las decisiuns d'attribuziun vegnan limitadas areguard la durada.  5 Las decisiuns da l'organ da decisiun sa basan sin propostas da l'organ  scientific. L'organ da decisiun resguarda ils criteris tenor l'artitgel 4 alinea  4. L'organ scientific sto prender ordavant posiziun davart las decisiuns che  l'organ da decisiun prenda tenor l'artitgel 3 alineas 3 e 4.   6 L'organ da decisiun po dar incumbensas a l'organ scientific.  7 Las commembras ed ils commembers sa stentan dad arrivar ad ina  decisiun en enclegientscha. Sche quai na po betg vegnir cuntanschì,  basegna ina decisiun il consentiment d'almain quatter commembras u  commembers dals chantuns da cunvegna che han in ospital universitar e  da quatter commembras u commembers dals auters chantuns da cunvegna.   Art. 4  1 L'organ scientific MFS consista da maximalmain 15 expertas ed experts  independents. Tar lur nominaziun ston vegnir resguardads pliras  candidatas e plirs candidats adattads da l'exteriur. L'organ da decisiun  determinescha las pretensiuns a las expertas ed als experts e fixescha la  procedura da selecziun. Las commembras ed ils commembers preschentan  avertamain lur interess en in register da colliaziuns d'interess.   Cumposiziun,  elecziun ed  incumbensas da  l'organ scientific  MFS   2 L'elecziun da las expertas e dals experts inclusiv dal presidi vegn fatga  ad personam tras l'organ da decisiun MFS per ina durada da 2 onns. Ina  reelecziun è pussaivla.  3 L'organ scientific MFS ha las suandantas incumbensas:                                                                      1) art. 5 dals statuts da la conferenza svizra da las directuras e dals directurs   chantunals da sanadad   2 1-1-2011     Cunvegna interchantunala davart la medischina fermamain spezialisada 506.810     1. el observa novs svilups;  2. el fa ed examinescha propostas d'integrar e da stritgar tscherts secturs   da la MFS;  3. el fixescha las premissas che ston vegnir ademplidas per exequir in   servetsch respectivamain in sectur da servetschs, e quai areguard il  dumber dals cas, areguard las resursas persunalas e structuralas sco er  areguard las disciplinas da sustegn;   4. el prepara las decisiuns da l'organ da decisiun; latiers tutgan en  spezial las lavurs preparatoricas da l'attribuziun tenor las premissas  ch'èn vegnidas descrittas qua survart sco er l'examinaziun da las  soluziuns proponidas;   5. el fa las propostas correspundentas a l'organ da decisiun e las  motivescha tematicamain e scientificamain;   6. el rapporta annualmain a l'organ da decisiun davart il stadi da sias  lavurs.   4 Ademplind sias incumbensas ch'èn numnadas en l'alinea 3 resguarda  l'organ scientific MFS ils suandants criteris:  1. Per l'integraziun en la glista dals secturs da la MFS:   a) l'efficacitad;  b) il niz;  c) la durada tecnica ed economica;  d) ils custs da la prestaziun.   2. Per la decisiun da l'attribuziun:  a) la qualitad;  b) la disponibladad da persunal fitg qualifitgà e la furmaziun d'in   team;  c) la disponibladad da las disciplinas da sustegn;  d) la rentabilitad;  e) il potenzial da svilup.   3. Per la decisiun davart l'integraziun en la glista dals secturs da la MFS  e davart l'attribuziun:  a) la relevanza da la relaziun cun la perscrutaziun e cun   l'instrucziun;  b) la cumpetitivitad internaziunala.   5 Las expertas ed ils experts sa stentan dad arrivar ad ina decisiun en  enclegientscha. Sche quai na po betg vegnir cuntanschì, vegnan las  decisiuns prendidas cun maioritad simpla da las commembras e dals  commembers preschents. I ston dentant esser preschents almain dus terzs  da las commembras e dals commembers. L'organ da decisiun relascha las  reglas da recusaziun.   Art. 5  1 Il secretariat da project MFS vegn installà da l'organ da decisiun. Elecziun ed   incumbensas dal  secretariat da  project MFS   1-1-2011 3     506.810 Cunvegna interchantunala davart la medischina fermamain spezialisada     2 El sustegna organisatoricamain e tecnicamain las lavurs che ston vegnir  fatgas da l'organ da decisiun e da l'organ scientific en connex cun la  planisaziun da la medischina fermamain spezialisada e coordinescha  questas lavurs.   Art. 6  L'organ da decisiun e l'organ scientific sa dattan mintgamai in reglament  da gestiun che regla ils detagls davart l'organisaziun, davart la moda da  lavurar e davart la deliberaziun da conclus. Il reglament da l'organ  scientific sto vegnir approvà da l'organ da decisiun.   Moda da lavurar   3. part: Planisaziun   Art. 7  1 Per profitar da sinergias stoi vegnir dà adatg che las prestaziuns  fermamain spezialisadas vegnian concentradas sin paucs centers  universitars u multidisciplinars.   Princips   2 La planisaziun tenor questa cunvegna duai vegnir accordada cun quella  dal sectur da la perscrutaziun. Impuls per la perscrutaziun duain vegnir  dads e coordinads.  3 Las interdependenzas tranter ils differents secturs da la medischina  fermamain spezialisada ston vegnir resguardads tar la planisaziun.  4 La planisaziun cumpiglia quellas prestaziuns che vegnan confinanziadas  da las assicuranzas socialas svizras.  5 La planisaziun sto tegnair quint da l'accessibladad per cas d'urgenza.  6 La planisaziun resguarda las prestaziuns che vegnan furnidas dals fatgs  da sanadad da la Svizra per l'exteriur.  7 Tar la planisaziun pon vegnir tratgas a niz las pussaivladads da  cooperaziun cun l'exteriur vischin.  8 La planisaziun po vegnir fatga en etappas.   Art. 8  Tar l'assegnaziun da las capacitads ston vegnir resguardadas las  suandantas directivas:   Pretensiuns  spezialas a la  planisaziun da las  capacitads a) Tut las capacitads ch'èn disponiblas en Svizra ston vegnir calculadas   uschia ch'il dumber da tractaments, cun ils quals i po vegnir fatg  quint sin basa d'ina valitaziun cumplessiva critica, na po betg vegnir  surpassà.   b) Il dumber dals cas da tractament che resulta tar las singulas  instituziuns per perioda da temp na dastga betg sutpassar – dal puntg  da vista da la segirezza medicinala sco er dal puntg da vista da la  rentabilitad – il dumber critic.   4 1-1-2011     Cunvegna interchantunala davart la medischina fermamain spezialisada 506.810     c) Da las pussaivladads da collavurar cun centers da l'exteriur poi vegnir  tegnì quint.   Art. 9  1 Ils chantuns da cunvegna transfereschan lur cumpetenza tenor l'artitgel  39 alinea 1 litera e LAM a l'organ da decisiun MFS per relaschar las  glistas dals ospitals per il sectur da la medischina fermamain spezialisada.   Consequenzas per  las glistas  chantunalas dals  ospitals   2 A partir dal mument ch'in sectur da la medischina fermamain  spezialisada tenor l'artitgel 3 alineas 3 e 4 è determinà ed è attribuì tras  l'organ da decisiun MFS als centers ch'èn incumbensads da furnir las  prestaziuns correspundentas, valan las admissiuns da glistas divergentas  dals ospitals dals chantuns sco abolidas, e quai en la dimensiun respectiva.   4. part: Finanzas   Art. 10  Ils custs per las activitads dals organs che vegnan numnads en la segunda  part sco er ils custs per il secretariat vegnan pajads dals chantuns che sa  participeschan al concordat en proporziun dal dumber da lur abitantas e da  lur abitants.   Repartiziun   dals custs   5. part: Regulaziun da dispitas   Art. 11  1 Ils chantuns da cunvegna s'obligheschan da reglar opiniuns divergentas e  dispitas sche pussaivel sin via amicabla.   Procedura per  reglar dispitas   2 Dal rest valan las disposiziuns da la cunvegna da basa interchantunala  (CBI) 1) davart la procedura per reglar dispitas.   6. part: Giurisdicziun e disposiziuns finalas   Art. 12  1 Cunter conclus che concernan la fixaziun da la glista communabla dals  ospitals tenor l'artitgel 3 alinea 3 e 4 po vegnir recurrì tenor l'artitgel 53  LAM tar il tribunal administrativ federal.   Recurs e dretg  processual   2 Per quests conclus vegnan applitgadas confurm al senn las prescripziuns  da la legislaziun federala davart la procedura administrativa 2).                                                                      1) cunvegna da basa per la collavuraziun interchantunala cun gulivaziun da las   grevezzas dals 24 da zercladur 2005, part IV   2) lescha federala davart la procedura administrativa (LFPA) dals 20 da december   1968, CS 172.021   1-1-2011 5   http://www.lexfind.ch/link/Bund/172.021/rm   506.810 Cunvegna interchantunala davart la medischina fermamain spezialisada     Art. 13  1 La participaziun a la cunvegna daventa valaivla tras la communicaziun a  la CDS.   Participaziun ed  extrada   2 Mintga chantun da cunvegna po extrar da la cunvegna tras ina  decleraziun a la CDS. L'extrada daventa valaivla a la fin da l'onn  chalendar che suonda l'onn che la decleraziun è vegnida fatga.  3 L'extrada po vegnir declerada il pli baud per la fin dal 5avel onn dapi  l'entrada en vigur da la cunvegna e 5 onns suenter che la participaziun è  succedida.   Art. 14  Il presidi da l'organ da decisiun rapportescha annualmain als chantuns da  cunvegna davart il stadi da la realisaziun da questa cunvegna.   Rapport   Art. 15  La CDS metta en vigur la cunvegna 1), cur che 17 chantuns inclusiv ils  chantuns che han in ospital universitar (Turitg, Berna, Basilea-Citad, Vad  e Genevra) èn sa participads. Per chantuns che sa participeschan pli tard  entra la cunvegna en vigur cun la communicaziun tenor l'artitgel 13  alinea 1.   Entrada en vigur   Art. 16  1 La cunvegna ha vigur illimitada. Vigur ed   aboliziun  2 Ella vegn abolida, sch'il dumber dals chantuns commembers croda sut 17  u sch'in dals chantuns che han in ospital universitar (Turitg, Berna,  Basilea-Citad, Vad e Genevra) extrescha.   Art. 17  Sch'ils chantuns da cunvegna constateschan ch'igl è necessari d'adattar la  cunvegna, cumenzan els cun las tractativas correspundentas. Sin dumonda  da trais chantuns da cunvegna introducescha la CDS l'adattaziun da la  cunvegna. L'adattaziun entra en vigur, cur che tut ils chantuns da  cunvegna èn sa participads.   Midada da la  cunvegna     Berna, ils 14 da mars 2008     Conferenza svizra da las directuras e dals directurs chantunals da sanadad                                                                      1) messa en vigur da la suprastanza da la CDS ils 22 da schaner 2009 per il 1. da   schaner 2009   6 1-1-2011     Cunvegna interchantunala davart la medischina fermamain spezialisada 506.810     1-1-2011 7   Il president     Pierre-Yves Maillard   cusseglier guvernativ   Il secretari central     Franz Wyss       	1. part: Disposiziuns generalas 	Art. 1 	Intent 	Art. 2 	Execuziun da la cunvegna  	2. part: L'organisaziun da la planisaziun interchantunala 	Art. 3 	Cumposiziun, elecziun ed incumbensas da l'organ da decisiun MFS 	Art. 4 	Cumposiziun, elecziun ed incumbensas da l'organ scientific MFS 	Art. 5 	Elecziun ed incumbensas dal secretariat da project MFS 	Art. 6 	Moda da lavurar  	3. part: Planisaziun 	Art. 7 	Princips 	Pretensiuns spezialas a la planisaziun da las capacitads 	Art. 9 	Consequenzas per las glistas chantunalas dals ospitals  	4. part: Finanzas 	Art. 10 	Repartiziun dals custs  	5. part: Regulaziun da dispitas 	Art. 11 	Procedura per reglar dispitas  	6. part: Giurisdicziun e disposiziuns finalas 	Art. 12 	Recurs e dretg processual 	Art. 13 	Participaziun ed extrada 	Art. 14 	Rapport 	Art. 15 	Entrada en vigur 	Art. 16 	Vigur ed aboliziun 	Art. 17 	Midada da la cunvegna   		2018-06-01T12:48:11+0200 	"7001 Chur" 	"Gesetzessammlung Kanton Graubünden"